B. Mažeikienė, 12-toji 


RGANIZACIJŲ augimas ir tobulč- 

jimas nemažai priklauso nuo tų na- 
rių, kurie įeina į valdybas. Neišimtis yra 
ir mūsų Moterų Sąjunga. Kas iš arti se- 
ka Sąjungos gyvenimą, be abejonės, pas- 
tebėjo, kad metais, kuriais Sąjungon pa- 
tenka sumanios ir aktyvės narės, kurioms 
pirmoj vietoj rūpi organizacijos gerovė, 
o ne asmeninė garbė, pastebima gyvesnis 
veikime tempas ir žingsnis prie geresnės 
tvarkos. 


Centro pirmininkės vieta Mot. Sąjun- 
goj pati aukščiausia ir svarbiausia. Į tą 
vietą galima statyti tik tokią narę, kuri 
savo veikla ir patyrimu įrodo tinkamumą. 
Tokiais privalumais kaip tik ir pasižymi 
Teklė B. Mažeikienė, 12-toji iš eilės Mo- 
terų Sąjungos Centro pirmininkė. 

Teklė B. Mažeikienė, po tevais Urbo- 
navičiūtė, gime Amerikoj, Charlemont, 
Mass. Šeimai persikėlus gyventi į Wor- 
cester, Mass., ten išėjo pradžios ir aukš- 
tesnius mokslus. 


Baigus su pasižymējimu Worcesterio 
English High School, siekia aukštesnio 
mokslo pamėgtoj srityje, būtent biznyje, 
Beckers biznio kolegijoj. Įgytas mokslas 
ir patyrimas tiksliai sunaudojamas nuo- 
savame biznyje ir vedime Moterų Sa- 
jungos reikalų. 

Teklė Mažeikienė, nors čia gimusi ir 
augusi, nesišalino nuo lietuvių judėjimo. 
Nuo pat jaunų dienų įsitraukė į organi- 
zatyvį veikimą, kaip tai Blaivininkų, Tau- 
tos Fondo, L. D. S. ir vietinių dr-jų, ku- 
riose ne tik veikė, bet kart kartėmis už- 
ēmē ir atsakomingas vietas. Ne tik drau- 
gijų, bet ir parapijos darbuotėj visuomet 
ją matome pirmoj vietoj. 


tais nekartą yra puošusi “Moterų Dir- 
va”, ** Darbininką"? ir “Tautos Ryta”. 

Viena iš gražiausių Veronikos Liutkie- 
nės ypatybių, tai jos bešališkas ir gilus 
atsakomybės jausmas. 

Niekada nesiveržia į pirmenybę, bet 
uolūs savo pareigų ėjimas savaimi iš- 
kelia ją į pirmaeilę sąjungietę Rutvilē 


Moterų Są-go0s pirm. 


Teklė B. Mažeikienė 


Ištekėjus už Kaspero Mažeikos, augin- 
dama nemažą šeimą, užsiēmus nuosavios 
krautuvės vedimu, tačiau nepasitraukė iš 
veikimo. Savo neišsemiama energija su- 
maniai derina šeimininkės ir visuomeni- 
ninkės gabumus. 

Į Moterų Sąjungos 5-tą kuopa, Wor- 
cester, Mass., įsirašė 1916 m. Sąjungoj 
ji nesitenkino būti paprasta, eiline nare. 
Jai rūpėjo organizacijos augimas, tvarka 
ir gerovė. Ir dėl to ji Moterų Sąjungai 
aukoja savo sumanumą, greitą permaty- 
mą, kad ir painių, reikalų, ir visą savo 
patyrimą biznyje. Ir taip išeina visą, taip 
sakant, organizacijos mokyklą, susipažįs- 
ta su Sąjungos reikalais, tuo pačiu sykiu 
Worcesterio kuopoj per keletą metų eina 
tai užrašų, tai finansų raštininkės, tai, 
vėl, kuopos pirmininkės pareigas. 

Įsisteigus Mass., Maine ir N. H. aps- 
kričiai, sąjungietēs, įvertindamos jos dar- 
buotę ir rimtą reikalų vedimą, renka ją 
į užrašų raštininkę, o vėliau į pirminin- 
kę. Tr taip jau dešimti metai sekmingai 
tas pareigas eina. 

Jos vadovybėj apskritis pasižymi tvar- 
ka, susiklausymu ir augimu. "Taip pat 
nemaža dalis nuopelno jai priklauso, kad 

šiandien Moterų Sąjunga yra pripažinta 
pilnateisė Mass. valstybėje. 

Laipsniškai užimdama vis svarbesnes 
vietas organizacijoj, kaipo Mass. valsty- 
bės direktorė nuo 1926—1929, [931—1935 
metais, iki pat aukščiausios vietos, bū- 
tent Centro pirmininkės, kurios pareigas 
garbingai ējoọ 1929—1931 ir 1935—1937 m. 

Į kiekvieną vietą Teklė B. Mažeikienė 
įnešė gilaus patyrimo, sumanumo ir at- 
sakomybės, kad neužvilti pasitikėjimo tų, 
kurios ją rinko kaipo tinkamiausią į tą 
vietą. 

Ji neveidmainiauja. Ji nepripažįsta jo- 
kių kompromisų. Jai organizacijos ir na- 


rių gerovė stovi aukščiau visų asmeniš- 
kumų. Kad ir užversta įvairiais reika- 
lais, tačiau randa laiko pavažinėti su kal- 
bomis. Ji yra įsteigus 71 kuopa, Athol, 
Mass., ir 69 kuopą Worcester, Mass. Pas- 
tarosios pirmininke yra nuo pat įsteigi- 
mo. 

Kad ir nėra apdovanota ugningos iš- 
kalbos dovana, tačiau gilus pažinojimas 
organizacijos reikalų, daro ją tikra žino- 
ve toj srityje. Drąsiai galima sakyti, kad 
reta kuri sąjungiečių gali su ja susily- 
ginti. 

Toks organizacijos reikalų pažinojimas 
atstoja kad ir didžiausį iškalbumą. 

Audriūnė 


MŪSŲ SĄJUNGOS ATEITIS 


VIDEŠIMTS penki metai, tai gra- 

žus laikotarpis kaip Žmogaus, taip 
ir organizacijos gyvenime. Tai subren- 
dimo laikas, kuomet mąstantis žmogus, 
susikaupęs savyje, valandėlei sustoja per- 
„žvelgti savo iki šiol varomą gyvenimo 
kryptį ir ruošias nustatyti ateities gaires. 


Taip ir su Moterų Sąjunga. Ketvirtį 
šimtmečio praleidus, daug ką džiuginan- 
čio matome jos istorijoje. Matome jos 
steigėjų ir veteranių aukštus idealus ir 
susirūpinimą lietuvių katalikių moterų 
buitim. Matome jų entuziastingą pasi- 
šventimą pergalėti visą, kas kliudė su- 
būrimą moterų į savo išsvajotą didžiulę 
organizaciją. Taip pat matome pirmųjų 
steigėjų tolregystę statant Moterų Sa- 
jungą ant Apšvietos ir Pašelpos pagrin- 
dų. 

Aukštos svajonės ir platūs užsimoji- 
mai buvo mūsų, veteranių ir pionierių. 
O jei tik menka dalelė tų aukštų siekių 
atsiekta, galime kaltinti svetimą aplinku- 
mą, kurioj gyvenam, ir menkus ryšius, 
kuriuos tepalaikom su lietuvybės lopšiu 
— Lietuva. Bet už vis labiau privalom 
kaltinti save. 

Tiesa, turime organizacijos ižde kele- 
ta tūkstančių dolerių, dar daugiau jų e- 
same išmokējusios pašelpom ir suauko- 
jusios įvairiems parapijų reikalams, na, 

ir vieną-kitą nuotrupą tautos reikalams. 
Turime saujelę kuopų ir narių, bet, toli 
gražu, neįtraukėm į Sąjungos eiles tiek, 
kiek yra galima. 

Rūpindamos tik medžiagine Sąjungos 


puse, kreipdamos daugiau dėmesio į Pa- 
šelpos skyrių, mažai teatsižvelgčm į Ap- 


švietos skyrių, kuris pamatiniai yra svar- 
biausiuoju skyrium. 

Kad organizacija augtų ir bujotų, rei- 
kia jai tinkamų vadovių. Rausdamos tu- 
rime prisipažinti, kad per 25 metus ne- 
sugebėjom jų tinkamo skaičiaus išsiauk- 
lēti. Kad tuo atžvilgiu ir kitos Amerikos 
lietuvių organizacijos nėra geresnėj pa- 
dėty, mūs nepateisina, nei sumažina to 
smūgio skausmą. 

Tad, stovėdamos angoj naujo Moterų 
Sąjungos istorijos laikotarpio, rimtai 
pagalvokim, kokia ateitis laukia mūsų or- 
ganizacijos. Kreipkimė daugiau dėmesio 
į kultūrinius Moterų Sąjungos tikslus, 
ugdykime Apšvietos skyrių ir plėskime jo 
veiklą, nes tik į tą skyrių pritrauksime 
jaunimo ir tokias lietuvaites, kurios, ve- 
damos idealo, 0 ne saunaudžių sumeti- 
mais, dedasi į organizacijas. 

Plėsdamos Apšvietos skyriaus veiklą, 
esu tikra, išsiauklėsime ateičiai ir tinka- 
mų vadovių. 

Uršulė T. Daukantienė, 
Pirmoji M. S. Centro pirm. 


